ועדת המשנה לעניין מעמד האזרח הוותיק, כנסת 20, פרוטוקול מספר 9, 2017-01-24 10:00

טלי פלוסקוב: אני מתכבדת לפתוח את ועדת המשנה לעניין מעמד הקשיש שהיא חלק מוועדת העבודה, הרווחה והבריאות.

טלי פלוסקוב: הנושא שאנחנו דנים בו היום הוא נושא שחוזר מידי פעם לוועדה, וזה הנושא של ניצולי שואה.

טלי פלוסקוב: ב-27 בחודש העולם מציין את יום השואה הבינלאומי.

טלי פלוסקוב: מכיוון שכנסת ישראל לא עובדת ביום הזה, היא החליטה להעביר את כל היום הזה ליום שלישי.

טלי פלוסקוב: כל היום הזה הוא בשביל לדון בנושאים הקשורים לניצולי שואה, בשביל להעלות סוגיות שעדיין לא הצלחנו להתמודד איתן, בשביל לדבר על ההצלחות, ויש לא מעט.

טלי פלוסקוב: נמצאים איתנו הרבה ניצולי שואה.

טלי פלוסקוב: אני מאוד שמחה לראות אתכם מידי פעם כאן.

טלי פלוסקוב: זה חשוב לנו שאתם יודעים להגיע לכנסת, שאתם יודעים להילחם על הזכויות שלכם.

טלי פלוסקוב: אתם הרבה פעמים מצליחים.

טלי פלוסקוב: ביחד עשינו לא מעט דברים.

טלי פלוסקוב: אני מאוד שמחה לארח את הרשות לזכויות ניצולי שואה, בראשותה של עפרה רוס והיועצת המשפטית גליה.

טלי פלוסקוב: אני יודעת שיש פה הרבה אנשים עם לב ענק שפועלים לילות כימים למען ניצולי שואה במדינת ישראל.

טלי פלוסקוב: יש היום ועדת שדולה מ-14:00-16:00.

טלי פלוסקוב: גם במליאה תהיה הצעה לסדר שתדבר על ניצולי השואה.

טלי פלוסקוב: אני מקווה מאוד שנוכל להיות גאים בהישגים שהצלחנו להביא.

טלי פלוסקוב: אם נשמע, ואני בטוחה שנשמע, שיש דברים שצריך לתקן, אנחנו כאן בשביל זה.

טלי פלוסקוב: אנחנו נשמח לשמוע את הדברים שאתם רוצים שנעלה לסדר היום.

טלי פלוסקוב: אני גם אספר על הדיון הזה במליאה, כדי שכמה יותר אנשים ישמעו וידעו מה הנושאים שדיברנו עליהם.

טלי פלוסקוב: אני הייתי זאת שהעבירה הצעת חוק שזיכתה את ניצולי השואה הנזקקים בתוספת חודשית של 1300 שקל.

טלי פלוסקוב: אני מאוד גאה בזה.

טלי פלוסקוב: זה קרה לא סתם.

טלי פלוסקוב: יש משהו מיוחד לאחרונה, משרד האוצר מאוד תומך בכל הנושא שקשור לניצולי השואה.

טלי פלוסקוב: עלות החוק האחרון שהעברנו הייתה כ-100 מיליון שקל בשנה.

טלי פלוסקוב: אגב, עוד לא פתרנו הכל, יש אנשים שמנכים להם את הרנטה מגרמניה.

טלי פלוסקוב: גם על זה יש לנו לדבר ולעבוד.

טלי פלוסקוב: הנושא של הדיון שלנו הוא סקירת פעילות הרשות לטיפול בניצולי שואה.

טלי פלוסקוב: גברת עפרה רוס תציג לנו מה ברשות קורה, מה הדברים שנעשו, מה הזכויות של הניצולים.

טלי פלוסקוב: אני מבקשת מכל אחד שנמצא פה היום, ואני מבינה שכל אחד עטוף במספר לא קטן של ניצולי שואה, להעביר את המידע שאתם שומעים לניצולי שואה.

טלי פלוסקוב: הבעיה הכי גדולה שלנו היא אי מיצוי זכויות של ניצולי שואה.

טלי פלוסקוב: את מה שהמדינה מוכנה לתת הם לא יודעים איך לקחת.

טלי פלוסקוב: התפקיד של כל אחד שנמצא בוועדה הוא לדאוג להעביר להם את כל מה שנשמע היום בוועדה.

<עפרה רוס: תמיד טוב וכייף לי להיות עם הקבוצה הזאת שאני חלק אינטגרלי ממנה.

<עפרה רוס: נעשים דברים בזכות הממשלה, בזכות הכנסת ובזכות ניצולי השואה.

<עפרה רוס: זאת הזדמנות להגיד איזו שהיא מילה לעובדי הרשות שלא נמצאים פה.

<עפרה רוס: הם אלה שעובדים מאחורי הקלעים כדי לעשות את כל הדברים מהר, טוב.

<עפרה רוס: אנחנו קיבלנו פרס ומקום ראשון על המענה הטלפוני שלנו, על מרכז המידע.

<עפרה רוס: בדקו את כל מרכזי המידע בשירות המדינה - בכלל זה גם את צה"ל והמשטרה - ומרכז המידע שלנו זכה במקום ראשון.

<עפרה רוס: הכל לזכותכם ולמענכם.

<עפרה רוס: זאת איזו שהיא הזדמנות להגיד מילה טובה.

<עפרה רוס: זכינו גם במקום שני בשירות.

<עפרה רוס: אנחנו נתייחס לפעילויות עצמן.

<עפרה רוס: הרשות מטפלת היום במעל 212 אלף ניצולי שואה.

<עפרה רוס: כשאנחנו מסתכלים על הפאי הזה, אנחנו רואים שיש לנו 52 אלף ניצולי שואה שהם נכי רדיפות הנאצים, הם מקבלים את התגמולים החודשיים ואת כל ההטבות.

<עפרה רוס: יש לנו 17,957 אנשים שמושווים היום לחוק נרדפי הנאצים, שזה כאלה שעלו אחרי ה-1 באוקטובר 1953.

<עפרה רוס: יש 84 אלף מקבלי מענק שנתי, שאלה הפליטים, ו-53,584 אלף יוצאי עיראק, מרוקו ואלג'יר שהוכרו כמי שעברו אירועים מסוימים.

<עפרה רוס: הם מקבלים מענק שנתי ותרופות חינם.

<עפרה רוס: 7,340 איש מקבלים תגמולים מחו"ל.

<עפרה רוס: אנחנו מטפלים היום גם בנכי המלחמה בנאצים.

<עפרה רוס: פעם זו הייתה קבוצה הרבה יותר גדולה, היום אנחנו מדברים על פחות מ-3000 איש.

<עפרה רוס: זה כולל את האלמנות.

<עפרה רוס: התגמולים החודשיים נעים היום מ-2,248 שקל, שזה התגמול הכי נמוך ל-25% נכות, עד 5,644 שקל ל-100% נכות.

<עפרה רוס: זה תגמול אוניברסאלי שניתן לכל ניצול שואה בלי שעושים לו מבחן הכנסה.

<עפרה רוס: המצב הסוציו-אקונומי שלו לא מעניין אותנו, מבחינתנו הוא זכאי בגין הנרדפות לאחד מהסכומים על פי אחוז נכותו.

<עפרה רוס: הקבוצה האחרת היא הקבוצה שמקבלת את הרובד הסוציאלי, את ההשלמה לסכומים האלה, כאשר התגמול נע בין 5,552 ל-10,332.

<עפרה רוס: כמובן שלאנשים האלה יש מבחן הכנסה.

<עפרה רוס: הסכום המקסימאלי שהם יכולים להגיע אליו זה הסכומים האלה.

<עפרה רוס: זאת הקבוצה שמקבלת את התגמול המוגדל.

<עפרה רוס: אנחנו מעניקים הטבות לנכי רדיפות הנאצים ויוצאי מחנות והגטאות שהוכרו ב-2014.

<עפרה רוס: הם מקבלים מימון לטיפול רפואי בגין הנרדפות, פטור מלא מתרופות, מענק הבראה, מענק סיעוד ביתי אחת לשנה, הנחה בארנונה, תגמול שאירים לכל החיים, מימון תוספת בשעות סיעוד, מענק לנזקקים, הנחה במים, הנחה בחשמל.

<עפרה רוס: אם אנחנו מדברים על הטיפול הרפואי שהם זכאים לו, אנחנו מדברים על שורה ארוכה של מחלות שהוכרו עוד בשנת 2010, שזה יתר לחץ דם, סוכרת, אלצהיימר, מחלות עור, מחלות לב כליליות, מחלות גב, פרקים, סרטנים מסוימים, אוסטאופורוזיס ועוד.

<עפרה רוס: מה שניתן לניצולי השואה שמקבלים תגמולים חודשיים זה ציוד רפואי ואורתופדי בגין הפגימות שלהם, הבראה עם טיפולים, מלווה.

<עפרה רוס: אשפוז בבתי חולים ובבתי אבות סיעודיים מקבל מי שהפגימה שלו מוכרת.

<עפרה רוס: אם הוא חולה אלצהיימר, יש איזו שהיא השתתפות באשפוז.

<עפרה רוס: הם מקבלים מימון בטיפולים נפשיים, השתתפות בעובד זר, אשפוז סיעודי.

<עפרה רוס: כל זה ניתן בגין הנרדפות.

<עפרה רוס: הם מקבלים גם השתתפות בפיזיותרפיה ובטיפולים אלטרנטיביים.

<עפרה רוס: למעגל הראשון נעשתה השוואת זכויות מלאה.

<עפרה רוס: המעגל השני זה אותם פליטים, אותם אלה שעלו אחרי 53 ומקבלים את המענק השנתי, את התרופות, את ההשתתפות בשעות סיעוד ואת הטיפולים הנפשיים על פי הצורך.

<עפרה רוס: בואו נדבר עכשיו על היישום של התכנית הלאומית.

<עפרה רוס: בתכנית הלאומית משנת 2014 בוצעה השוואת זכויות אוטומטית ל-18.5 אלף איש.

<עפרה רוס: ביצענו את השוואת הזכויות, זאת מבלי שהם היו צריכים למלא טופס, מבלי שהם היו צריכים להגיש משהו.

<עפרה רוס: הקבוצה הזאת קיבלה תגמול של 25% באופן אוטומטי.

<עפרה רוס: הכרנו בהם באופן אוטומטי.

<עפרה רוס: שילמנו להם את התגמול הזה.

<עפרה רוס: כמובן שלאחר מכן הם יכלו לתבוע מחלות נוספות, דברים נוספים.

טלי פלוסקוב: 18.5 אלף איש קיבלו את המענק המינימאלי באופן אוטומטי.

טלי פלוסקוב: המשפט ששמענו כאן זה שהם יכולים לתבוע סכום יותר גבוה בהתאם לאחוז הנכות שיקבעו להם.

טלי פלוסקוב: אנשים לא יודעים שצריך לקום, ללכת לרופא ולבקש את מה שמגיע להם.

טלי פלוסקוב: אחד הדברים שאני מדברת עליהם בתקשורת זה שצריך להגיד לאנשים.

טלי פלוסקוב: רובם, לצערנו הרב, אנשים מאוד מבוגרים, אנשים חולים.

<עפרה רוס: אני מצטרפת לדברים שאומרת חברת הכנסת טלי פלוסקוב.

<עפרה רוס: אנחנו עושים את מרב המאמצים.

<עפרה רוס: לפני כמה חודשים שלחנו חוברות ברוסית.

<עפרה רוס: בחודש אוקטובר שלחנו חוברות בעברית.

<עפרה רוס: יש לנו מרכז מידע.

<עפרה רוס: אנחנו עושים את כל המאמצים.

<עפרה רוס: יש לנו מרכז מידע נייד שמסתובב בכל חלקי הארץ ונותן מענה.

<עפרה רוס: יש קליניקות.

<גליה מאיר אריכא: שלחנו להם גם פנייה אישית.

<גליה מאיר אריכא: צירפנו להם טפסים.

<עפרה רוס: אני תמיד אומרת שאם אתה מכיר מישהו, אם אתה יודע על מישהו, תגיד.

<עפרה רוס: חלק חשוב מאוד של התפקיד של כולנו פה זה ליידע את האוכלוסייה, את כל מי שאנחנו מכירים, כי זה מאוד מאוד חשוב.

<עפרה רוס: שילמנו מענק ל-85 אלף זכאים פוטנציאליים.

<עפרה רוס: הקבוצה הזאת לא הייתה מוכרת לנו.

<עפרה רוס: ביחד עם ועדת התביעות בנינו מאגר.

<עפרה רוס: זאת הייתה עבודת נמלים.

<עפרה רוס: קיבלנו מהם מאגר שמנה מעל 300 אלף איש.

<עפרה רוס: זה היה איזה מבצע משותף כדי לאתר את אותם אנשים שנוכל לתת להם את המענק שהם זכאים לו.

<עפרה רוס: זה היה בשנת 2014.

<עפרה רוס: הגענו ל-85 אלף איש בלי שהם היו צריכים למלא את הטופס.

<עפרה רוס: שילמנו את זה לחשבונות הבנק שהיו לנו מהביטוח הלאומי.

<עפרה רוס: הם לא היו צריכים לעשות שום דבר.

<עפרה רוס: שנה לאחר מכן הם היו צריכים להגיש תביעה ראשונית.

<עפרה רוס: בשנה הראשונה הם לא היה צריכים להגיש שום דבר, חשבונם זוכה באופן אוטומטי.

<עפרה רוס: הגדלת זכויות.

<עפרה רוס: ביחד עם התכנית הלאומית הגדלנו את התגמול המינימאלי מ-1,850 ל2,200.

<עפרה רוס: הגדלנו ל-29 אלף איש את התגמול המינימאלי בלי שהם היו צריכים לפנות.

<עפרה רוס: לא הייתה כאן שום פנייה מצידם, הם קיבלו את זה באופן אוטומטי.

<עפרה רוס: ל-9,000 אנשים נזקקים שולם אוטומטית.

<עפרה רוס: כל הנזקקים שהיו זכאים קיבלו באופן אוטומטי מענק של 2,000 שקל.

<עפרה רוס: שולם אוטומטית לבני זוג תגמול לכל החיים.

<עפרה רוס: חלק מהתכנית דיברה על כך שאחרי 36 חודש ממשיכים לשלם מענק חודשי לבן הזוג בגובה של 2,000 שקל לכל החיים.

<עפרה רוס: פטור מלא מתרופות היה מהלך אוטומטי שנעשה.

<עפרה רוס: פנינו לכל הקופות.

<עפרה רוס: עשינו הסכמים עם כל הקופות.

<עפרה רוס: נתנו את הפטור באופן אוטומטי לכולם.

<עפרה רוס: כשהם הלכו לקופת חולים, הם קיבלו את הפטור באופן אוטומטי.

<עפרה רוס: אני רוצה לדבר קצת על ההחלטות המינהליות.

<עפרה רוס: אנחנו מצאנו מנגנון מאוד אפקטיבי, מנגנון מאוד מאוד טוב, וזה ששר האוצר יוצא בהחלטות מינהליות.

<עפרה רוס: זה לא מצריך שינוי חקיקה גדול.

<עפרה רוס: אנחנו עושים שינויים גדולים מאוד באמצעות ההחלטות המינהליות.

<עפרה רוס: החלטה מינהלית ראשונה הייתה ליוצאי לוב ב-2010.

<עפרה רוס: ראינו שזה מאוד יעיל ואפקטיבי.

<עפרה רוס: הדבר השני היה לבעלי נתינויות זרות, כאלה שיש להם נתינות זרה ולא יכלו לתבוע תגמולים שונים במהלך שנים.

<עפרה רוס: השארנו להם את האופציה לתבוע תגמולים.

<עפרה רוס: כנ"ל לגבי תושבי קבע בגרמניה, אנשים שחיו בגרמניה והיו צריכים לתבוע את שלטונות גרמניה אבל מסיבות כאלו ואחרות לא תבעו את גרמניה.

<עפרה רוס: אפשרנו, באמצעות החלטה מינהלית, גם לתבוע את מדינת ישראל.

<עפרה רוס: ב-2015 הכרנו בכל עובדי הכפייה הרומנים באמצעות החלטה מינהלית.

<עפרה רוס: היום אנחנו משלמים לעובדי כפייה.

<עפרה רוס: בדצמבר 2015 הייתה החלטה מינהלית של יוצאי מרוקו, אלג'יר ועיראק.

<עפרה רוס: כמו שאמרתי קודם, מעל ל-55 אלף אנשים מקבלים היום מענק שנתי.

<עפרה רוס: אגב, ב-1 לחודש הקרוב כל הזכאים למענק יקבלו מענק נוסף.

טלי פלוסקוב: המענק המוגדל של 3,960.

<עפרה רוס: במאי 2016 הכרנו בילדים שהתלוו להוריהם בעבודות כפייה.

<עפרה רוס: ההכרות האלו בהחלטה המינהלית הכניסו עשרות אלפי אנשים חדשים.

<עפרה רוס: זה מנגנון מאוד מאוד מהיר וזריז.

<עפרה רוס: אנחנו מדברים באוכלוסייה שכולנו יודעים שהזמן שם קצר מאוד.

<עפרה רוס: זה מנגנון מאוד יעיל.

<עפרה רוס: בתכנית הסיוע של שנת 2017, שזאת התכנית שטלי הייתה מהיוזמים הגדולים שלה, היה ביטול קרן סעיף 2.

<עפרה רוס: הקבוצה הזאת של ה-18.5 אלף איש שעברה באופן אוטומטי לקבל תגמולים מממשלת ישראל, מקבלת משלטונות גרמניה מעל 1000 יורו אחת לרבעון.

<עפרה רוס: זה יוצא 320 יורו לחודש.

טלי פלוסקוב: 960 יורו פעם ברבעון.

<קריאה: 1,008 יורו.

<עפרה רוס: הקבוצה הזאת מקבלת את התגמול החודשי בניכוי הסכום שהיא מקבלת מוועידת התביעות מגרמניה.

<עפרה רוס: מה שהוחלט זה שמהקבוצה של הנזקקים והנצרכים, מה שאנחנו קוראים "מקבלי התגמול המוגדל", הניכוי הזה לא ייעשה.

<עפרה רוס: מספטמבר כבר לא מנכים להם.

<עפרה רוס: גם זה נעשה באופן אוטומטי.

<עפרה רוס: הם קיבלו בחזרה את הסכום הזה מספטמבר.

טלי פלוסקוב: אני מאוד מעריכה את זה שעשיתם את העבודה כל כך מהר.

טלי פלוסקוב: אני יודעת שהלחצנו את כל העולם כדי שייכנס רטרואקטיבית מ-1 בספטמבר.

<עפרה רוס: הדבר השני שנעשה זה הגדלת המענק השנתי.

<עפרה רוס: הוא הוגדל ל-3,960.

<עפרה רוס: החודש יקבלו אותו כל הזכאים.

<עפרה רוס: זה כולל את כל האוכלוסייה, גם פליטים, גם מרוקאים, עיראקים ואלג'יראים.

<עפרה רוס: הייתה הגדלה לכל הקבוצה שיש לה הבטחת הכנסה.

<עפרה רוס: במיוחד אנחנו מדברים על הפליטים שמקבלים השלמת הכנסה.

<עפרה רוס: הסכום הזה יגדל.

<עפרה רוס: מענק רבעוני לבני זוג זה דבר חדש.

<עפרה רוס: אלמנות שבן הזוג נפטר או אלמנים שבת הזוג נפטרה, מיוני 2011 היו זכאים לקבל תגמול לכל החיים.

<עפרה רוס: האלמנות שהתאלמנו לפני התקופה הזאת לא היו זכאיות.

<עפרה רוס: התיקון הוא שהאלמנות שהתאלמנו מאוגוסט 1995, שאז התחלנו לשלם, יקבלו מענק שנתי על סך של 10,000 שקל.

<עפרה רוס: זה יוצא 2,500 שקל לרבעון.

<עפרה רוס: גם פה אנחנו נאתר את האוכלוסייה.

<עפרה רוס: אנחנו עושים עבודה לאתר את כל האלמנות, האלמנים, על-מנת שנוכל לשלם להם את המענק הזה.

דב חנין: במקור, עוד לפני הסיפור הזה של יוני 2011, ההסדר שהיה קיים היה ש-3 שנים ראשונות מקבלים, לאחר מכן לא מקבלים כלום.

דב חנין: אני אומר את זה כאן גם בזכות האנשים והנשים היקרים והיקרות שנמצאים פה.

דב חנין: אתם פניתם אלינו בכנסת.

דב חנין: אנחנו התחלנו במהלך מאוד מסובך וממושך בניסיון להביא לשינוי.

דב חנין: במהלך הזה יש תחנות.

דב חנין: תחנה ראשונה הייתה התאריך הזה של יוני 2011.

דב חנין: הצלחנו להגיע לכך שהממשלה אמרה: לכל מי שיצטרף למעגל מעכשיו והלאה לא נפסיק את התשלום.

דב חנין: זה היה צעד בכיוון הנכון, אבל זה יצר קושי עם אותם אלה שהפכו לאלמנים ואלמנות בשלב הקודם.

דב חנין: המשכנו בעבודה מול הרשות ומשרדי הממשלה.

דב חנין: אני רואה בכך שאנחנו מכירים באלמנות ובאלמנים שהלכו לעולמם לפני יוני 2011 צעד משמעותי ונכון.

דב חנין: אנחנו נותנם להם איזה שהוא סוג של סיוע.

דב חנין: לא היינו רוצים לעצור במקום הזה.

דב חנין: אנחנו צריכים לראות את התהליך הזה כתהליך של התקדמות.

דב חנין: כל פעם אנחנו מנסים להשיג עוד משהו, אנחנו מנסים להתקדם אל מעבר לנקודה שאנחנו נמצאים בה.

דב חנין: אני חושב שזאת התקדמות בכיוון הנכון, אבל אנחנו צריכים להמשיך וללחוץ כדי להגיע למצב שוויוני באופן מלא.

דב חנין: לא משנה מתי האדם הפך להיות לאלמן או אלמנה, הוא צריך לזכות באותו סיוע שניתן היום לאלה שנפטרו אחרי 2011.

דב חנין: זה היעד שלנו, לשם אנחנו צריכים לנסות להגיע.

דב חנין: צריך להבין שבעולם של מציאות אנחנו צריכים להתקדם ליעד הזה בהדרגה.

דב חנין: אני חושב שאנחנו עושים היום צעד משמעותי בכיוון הנכון.

טלי פלוסקוב: ההצעה הזאת לשלם מענק לאלמנים עברה בלילה של תקציב.

טלי פלוסקוב: זאת הייתה הצעת חוק של גפני ושלי.

טלי פלוסקוב: אנחנו דרשנו להמשיך לשלם לכולם 2,000 שקל לחודש.

טלי פלוסקוב: העלות של החוק הזה הייתה 160 מיליון שקל.

טלי פלוסקוב: בלילה הזה רבנו עם האוצר.

טלי פלוסקוב: הם אמרו לנו שהם מוכנים להתפשר, שהם מוכנים לתת למטרה הזאת 80 מיליון שקל.

טלי פלוסקוב: כשאמרו לנו 80 מיליון שקל, הבנו שאנחנו צריכים להתפשר בסכומים.

טלי פלוסקוב: הפשרה שהגענו אליה באותו לילה הייתה 2,500 שקל לפעם ברבעון.

טלי פלוסקוב: כפי שציין חברי חבר הכנסת דב חנין, אנחנו נמשיך.

טלי פלוסקוב: בלילה של התקציב, יותר נכון בלילה של ועדת הכספים לקראת התקציב, זה מה שאושר, זאת הפשרה שהושגה למען ניצולי שואה.

טלי פלוסקוב: זה הישג מאוד גדול.

<עפרה רוס: נדבר עכשיו על הפעילויות שנעשות.

<עפרה רוס: מיצוי הזכויות זה הדבר שעומד בראש סדרי העדיפויות שלנו.

<עפרה רוס: כל מי שיכול לעזור ולסייע הרי זה משובח.

<עפרה רוס: אנחנו מגיעים לפריפריה מידי שבוע.

<עפרה רוס: יש לנו מרכזי מידע ניידים.

<עפרה רוס: אנחנו מגיעים אפילו לאילת.

<עפרה רוס: אנחנו מגיעים לכל המקומות שאנחנו יכולים להגיע אליהם על-מנת לתת את השירות לניצולים.

<עפרה רוס: יש לנו פרויקט מיצוי זכויות עם הרשויות המקומיות.

<עפרה רוס: יש 50 רשויות מקומיות שנמצאות בפרויקט הזה.

<עפרה רוס: אנחנו לוקחים את אותה אוכלוסייה של אותה עיר פוטנציאלית, אנחנו בודקים את הזכויות שלה.

<עפרה רוס: יש מתנדבים.

<עפרה רוס: מקבלים דף אחד שבו ממצים מה הזכויות הפוטנציאליות של אותו אדם.

<עפרה רוס: אנחנו מגלים גם אנשים ששנים לא ידעו שמגיע להם.

<עפרה רוס: זה פרויקט מאוד חשוב.

<עפרה רוס: כמה וכמה פעמים פנינו לכל הרשויות המקומיות.

<עפרה רוס: אנחנו יכולים לעשות את הפרויקט הזה בלחיצת כפתור לכל תושבי ישראל הפוטנציאליים, אנחנו רק צריכים את השותפים שלנו ברשויות המקומיות.

<עפרה רוס: אמנם פנינו לכולם, אבל נשמח אם תעזרו לנו גם בזה.

טלי פלוסקוב: אני משתתפת מחר בוועידה של מרכז השלטון המקומי.

טלי פלוסקוב: אני אנצל את ההזדמנות להעלות את הסוגיה הזאת.

<עפרה רוס: זה משהו שהוא חשוב מעין כמוהו.

<עפרה רוס: יש לנו פרויקטים למיצוי זכויות עם בתי חולים ובתי אבות.

<עפרה רוס: יש לנו מרכז מידע שנותן מענה לכל הניצולים, לכל בני המשפחה, הוא עושה להם מיצוי זכויות.

<עפרה רוס: יש לנו אתר זכויות ייעודי שבנינו יחד עם כל זכות.

<עפרה רוס: יש את מחשבון הזכויות שנמצא באתר שלנו.

<עפרה רוס: אם לניצול קשה להגיע, אפילו ילד יכול להקיש מספר פרמטרים מצומצם כדי לדעת מה הזכויות הפוטנציאליות שאותו ניצול שואה עשוי לקבל.

<עפרה רוס: יש סיוע משפטי חינם לניצולי השואה, הוא ניתן על ידי האגף לסיוע במשרד המשפטים.

<עפרה רוס: יש את השולחן העגול הלאומי.

<עפרה רוס: אנחנו נמצאים עכשיו בפרויקט גדול מאוד.

<עפרה רוס: המכרז כבר נמצא בשלביו הסופיים.

<עפרה רוס: אנחנו מקווים שב-26 לחודש המכרז ייסגר, נוכל למצוא חברה שתעשה את ההדרכות עבורנו.

<עפרה רוס: אנחנו רוצים שיהיו מתנדבים לניצולי השואה.

<עפרה רוס: אנחנו נמצאים במשא ומתן עם קופת חולים כללית על-מנת לתת מענה לניצולי שואה עריריים ולמרותקים לבית.

<עפרה רוס: אנחנו מפעילים שולחן עגול לאומי וכל מיני מבצעים יזומים ואקטיביים על פי תכניות הסיוע הרלוונטיות.

<עפרה רוס: יש לנו פעילויות מיוחדות בתחום המיצוי עם קופת חולים, עם רשות המים, עם חברת החשמל, עם משרד השיכון, הקליטה, החברה להשבה, ועידת התביעות, המוסד לביטוח לאומי, הקרן לרווחה וכו' וכו'.

<עפרה רוס: יש 2,500 פניות ביום למרכז המידע.

<עפרה רוס: אנחנו מדברים על 55 אלף פניות בחודש.

<עפרה רוס: צריך להבין את סדרי הגודל האלה.

<עפרה רוס: מדובר במרכז מידע ענק.

<עפרה רוס: הרשות מטפלת ב-11 אלף תביעות כל חודש.

<עפרה רוס: יש 7,000 בקשות לטיפולים וציוד רפואי בחודש.

<עפרה רוס: מספר הפניות המטופלות בדואר הוא 33 אלף פניות בחודש.

<עפרה רוס: אנחנו נמצאים בשנת 2016 עם 216 אלף איש.

<עפרה רוס: אנחנו רואים שבשנת 1994 היו 30 אלף איש, בשנת 2001 היו 45 אלף איש, בשנת 2006 היו 52 אלף איש, ובשנת 2010 היו 84 אלף איש.

<עפרה רוס: אנחנו רואים את הגרף הולך ועולה.

טלי פלוסקוב: זה כתוצאה ממדיניות של מדינת ישראל להכניס כמה שיותר אנשים שעברו את הגיהינום הזה.

<עפרה רוס: התקציב של הרשות בשנת 2016 עמד על כמעט 5 מיליארד שקל.

<עפרה רוס: אם אנחנו מסתכלים על 2006, התקציב אז היה מיליארד וחצי.

קולט אביטל: אני רוצה להודות לעופרה.

קולט אביטל: אנחנו עובדים יום יום מול הרשות.

קולט אביטל: אין בכלל מה להשוות לתקופה שהייתי חברת כנסת והיינו חייבים לפעול מול הרשות.

קולט אביטל: אין להשוות בדרך העבודה, בהתייחסות ובתוצאות.

קולט אביטל: אני רוצה להבין את כל הנושא של הקיזוזים, מה אנחנו מקזזים.

קולט אביטל: האם לזכאית להבטחת הכנסה מהביטוח הלאומי אתם נותנים גמלה אבל מקצצים את קצבת הזקנה?

קולט אביטל: זה כולל אנשים שעבדו כל החיים.

קולט אביטל: אני רוצה לדעת אם יש דרך לשנות את זה.

קולט אביטל: חברת הכנסת טלי פלסקוב, הייתי רוצה לבקש ממך לייחד דיון על איך אנחנו צריכים להתארגן בכל הנושא של הבריאות.

קולט אביטל: צריך לזכור, אנחנו מדברים על אוכלוסייה מזדקנת.

קולט אביטל: פניתי לא פעם ולא פעמיים לשר הבריאות.

קולט אביטל: זה אומר יותר שעות סיעוד, זה אומר יותר טיפולי בית.

קולט אביטל: אני מבקשת ממך לייחד לזה דיון.

<עפרה רוס: בתחילת דבריי אמרתי שיש תגמול לכל ניצול שואה בגין הנרדפות על פי אחוזי הנכות שלו.

<עפרה רוס: אין כאן מבחן הכנסה.

<עפרה רוס: גם אם אתה רוטשילד אתה תקבל את התגמול הזה.

<עפרה רוס: כאשר בא ניצול ואומר: אני רוצה לקבל תגמול שיש בו גם את הרובד הסוציו-אקונומי שלי, באים ואומרים לו: אתה יכול להגיע לסכום מסוים מהמדינה בניכוי כל המקורות שלך.

<עפרה רוס: היום המקסימום לניצול שואה עם 100% זה 10,300 שקל, כאשר מנכים מכל ההכנסות האחרות שיש לו, בכלל זה מההכנסה שהוא מקבל מביטוח הלאומי.

טלי פלוסקוב: ישלימו לו עד 10,300 שקל.

טלי פלוסקוב: זה כולל את כל ההכנסות.

טלי פלוסקוב: הרשות לא מנכה, היא משלימה עד 10,300.

<קריאה: צריך להעלות את התקרות.

טלי פלוסקוב: ההצעה מקובלת.

טלי פלוסקוב: מתי בפעם האחרונה הגדילו?

<עפרה רוס: גם עכשיו הגדלנו.

<עפרה רוס: אנחנו כל הזמן מגדילים.

<עפרה רוס: הייתה הגדלה גדולה לפני 3 או 4 שנים.

קולט אביטל: אני מבינה שגם קצבאות אחרים מנכים.

<עפרה רוס: כן.

<עפרה רוס: עושים מבחן הכנסה.

<עפרה רוס: מתייחסים לכל הדברים האחרים שנכנסים לחשבון.

טלי פלוסקוב: המשפט שאומר שצריך להגדיל הוא תמיד נכון.

טלי פלוסקוב: אנחנו ניקח את זה כתכנית פעולה.

טלי פלוסקוב: לא סתם אמרתי שאחרי הדיון היום אנחנו נבנה תכנית עבודה.

טלי פלוסקוב: אנחנו גם את זה נכניס לתכנית.

טלי פלוסקוב: לצערנו הרב, הקצב שאנשים הולכים לעולמם הוא מאוד גבוה.

טלי פלוסקוב: מי שלא מבין לאן הכסף הולך יכול לחשוב שהכסף צריך להישאר בקופה.

טלי פלוסקוב: אם תכננו לשלם לאדם במשך שנה והוא חי רק 3 חודשים, זה אומר שנשאר כסף ל-9 חודשים.

טלי פלוסקוב: בואו נחלק את זה לאלה שנותרו בחיים.

טלי פלוסקוב: אנחנו כל הזמן רוצים לחלק עוד הטבות.

טלי פלוסקוב: אנחנו רואים איך התקציב כל הזמן גדל.

טלי פלוסקוב: אנחנו מכניסים קבוצות אחרות שיהיו זכאיות להטבות וקצבאות.

<שלמה גור: אני יכול להצטרף לדברים שעפרה אמרה לגבי שיתוף הפעולה ההדוק בין משרד האוצר, הרשות וועידת התביעות.

<שלמה גור: עפרה התמקדה בזרוע אחת של פעילות, למרות שבסוף היא התייחסה לזרוע אחרת.

<שלמה גור: אני אתמקד בזרוע השנייה.

<שלמה גור: הזרוע האחת היא אותם פיצויים אישיים.

<שלמה גור: ועדת התביעות מנהלת היום בארץ 3 קרנות.

<שלמה גור: האחת, מה שידוע כפיצויים על פי סעיף 2.

<שלמה גור: מדובר על גמלה חודשית בסך 336 יורו המשולמת כל רבעון.

<שלמה גור: פה יש השלמות של משרד האוצר כדי להשוות את הזכאויות למקבלי הפיצוי לפי חוק נכי רדיפות הנאצים.

<שלמה גור: הפיצוי השני שאנחנו מדברים עליו זה מענק חד פעמי, שזה בעיקר לפליטי השואה, של 2,556 יורו.

<שלמה גור: זה חל על כל מי שנכנס לקטגוריה של פליטי שואה ואחרים, כולל צפון אפריקה.

<שלמה גור: זה מקנה להם זכויות נוספות הניתנות מהרשות.

<שלמה גור: הקרן השלישית, שהיא קרן שהתחילה בינואר 2015, זו קרן שנקראת "ילדות עשוקה".

<שלמה גור: היא לאותם ניצולים שהיו ילדים בתקופת השואה.

<שלמה גור: היא באה בנוסף לפיצוי אחר שהם מקבלים.

<שלמה גור: זה בסך 2,500 יורו.

<שלמה גור: כ-60 אלף איש קיבלו את הפיצוי הזה.

<שלמה גור: האנשים רוצים שיעלו את הסכום הזה.

<שלמה גור: זה משהו שיהיה במו"מ בינינו לממשלת גרמניה.

<שלמה גור: להשיג את הפיצוי הזה היה מאוד מאוד קשה, לקח שנים של מו"מ.

<שלמה גור: הגרמנים ראו בזה פיצוי נוסף על פיצוי קיים.

<שלמה גור: הצלחנו לשכנע אותם שזה שייך למשהו נפרד.

<שלמה גור: זו קרן שמתנהלת היום.

<קריאה: זה חד-פעמי.

טלי פלוסקוב: על כמה אנשים מדובר?

<שלמה גור: 70 אלף בקשות אושרו.

<שלמה גור: סיימנו לטפל ב-65 אלף.

<שלמה גור: אם ישונו הקריטריונים על ידי ממשלת גרמניה, אנחנו נהיה הראשונים לשמוח להרחיב את התחולה.

<שלמה גור: עשינו אתת זה במהלך השנים לגבי הקרנות האחרות.

<שלמה גור: אני רוצה להתייחס לזרוע השנייה, שזה מימון שירותים סוציאליים לניצולי השואה החיים כיום בארץ.

<שלמה גור: אני אתייחס לנושא הבריאות והרווחה של הניצולים.

<שלמה גור: קרוב ל-400 מיליון שקל בשנה מוענקים לסבסוד שעות סיעוד ביתיות.

<שלמה גור: הכוונה היא לאפשר לניצולי השואה להמשיך לחיות בבתיהם זמן ממושך ככל הניתן.

<שלמה גור: רוב הסכום הזה של 400 מיליון שקל עובר לרווחת ניצולי השואה כמימון ישיר, לא כשירותים.

טלי פלוסקוב: לחשבון שלהם?

<שלמה גור: חלקם בשעות סיעוד.

<שלמה גור: יש אחרים שמקבלים לחשבון הבנק שלהם סכום בדומה למה שהביטוח הלאומי מאפשר להם.

<שלמה גור: אנחנו מעבירים ישירות לחשבונם של ניצולי השואה את הסכום שמכסה עד 9 שעות נוספות על מה שהמדינה מעניקה.

<שלמה גור: לאלה שעדיין ממשיכים לגור בביתם אנחנו מסבסדים שירותים נוספים, כמו ביקורים במרכזי יום, בקהילות תומכות, הכל כדי לאפשר פעילות סוציאלית וחברתית למי שממשיך לגור בביתו.

<שלמה גור: אנחנו שותפים במימון בנייה ושיפוץ של דיור מוגן בסדרי גודל משמעותיים.

<שלמה גור: יש גם שיפוץ ושדרוג של מחלקות בבתי חולים לניצולים שכבר לא יכולים ונזקקים.

<שלמה גור: מדובר על מחלקות גריאטריות ומחלקות פנימיות בבתי החולים.

<שלמה גור: זה מאפשר חיים בכבוד לאותם ניצולים.

<שלמה גור: הדגש הגדול זה אותם אנשים שחיים בבית או במוסדות ברווחה.

<שלמה גור: כל זה נעשה בשיתוף פעולה הדוק בין האוצר ובינינו.

<שלמה גור: אני יכול לומר שאני יודע כל פרט שהרשות עושה, כדי שלא יהיה מימון כפול ומה שאנחנו עושים ישלים אחד את השני.

טלי פלוסקוב: תודה על הפעילות הנפלאה שאתם עושים, אנחנו מדגישים את זה בכל מקום.

<אבי רוזנטל: יש עוד נושא שהתווסף לנושא של זכויות, וזה הנושא של תגמולים חודשיים מפולין לניצולים ילידי פולין.

<אבי רוזנטל: מדובר על רנטה או תגמול חודשי של 400 זלוטי, שזה בערך 100 דולר בחודש.

<אבי רוזנטל: עד היום טיפלנו ב-4,000 כאלה.

<אבי רוזנטל: חצי מהם מקבלים.

<קריאה: אני מבקש מכם לעשות את אותו דבר לניצולים של רומניה.

<צביה גולדשמידט: מגיל 4 עד גיל 8 הייתי במחנה ריכוז בטרנסניסטריה.

<צביה גולדשמידט: זה היה גטו.

<צביה גולדשמידט: אני מקבלת מהאוצר גמלה חודשית.

<צביה גולדשמידט: פניתי אליהם בקשר לשיניים.

<צביה גולדשמידט: הם אישרו לי על עצבים ועל אוסטאופורוזיס.

<צביה גולדשמידט: קיבלתי 39% נכות.

<צביה גולדשמידט: בגיל 22 התחלתי לאבד את השיניים.

<צביה גולדשמידט: אחרי 3 שנים איבדתי את כל השיניים למטה.

<צביה גולדשמידט: שלחו אותי לרופא בתל אביב כדי שייתן חוות דעת.

<צביה גולדשמידט: הייתי בת 49 כשעשו לי את הפרוטזות השניות.

<צביה גולדשמידט: הרופאים שעשו לי את הפרוטזות הראשונות כבר מזמן לא קיימים.

<צביה גולדשמידט: יש לי את הגשר הראשון שעשיתי בגיל 23.

טלי פלוסקוב: הם היו מוכנים לממן לך את הטיפול?

<צביה גולדשמידט: לא.

<צביה גולדשמידט: זה היה כדי להעלות לי את אחוזי הנכות.

טלי פלוסקוב: על בסיס זה החליטו מה אחוז הנכות שלך.

<צביה גולדשמידט: כן.

<צביה גולדשמידט: הוא אמר שמוכנים להכיר רק ב-5 שיניים.

<צביה גולדשמידט: אחרי שאמרתי שאיבדתי את כל השיניים בגיל כזה צעיר, שלחו אותי עוד פעם לאותו רופא.

טלי פלוסקוב: את מבקשת שייתנו לך אחוז נכות יותר גבוה.

<צביה גולדשמידט: אני רוצה אחוזי נכות על כל השיניים.

<קריאה: הסיוע המשפטי החינמי מטפל במקרים כאלה.

<צביה גולדשמידט: הם דורשים אישורים ממקודם.

<צביה גולדשמידט: איפה אני יכולה להשיג?

<עפרה רוס: הכרה בכל מחלה, בכל דבר צריכה להיות קשורה לשואה, זה החוק.

<עפרה רוס: ההכרה צריכה להיות קשורה לשואה, לכן גם הרופא שבדק אותך שאל אם יש מסמכים מהתקופות הכי מוקדמות שיש לך.

<עפרה רוס: הוא רצה לעזור לך.

<עפרה רוס: אין לי כרגע את החומר כדי שאוכל להתייחס.

<עפרה רוס: ממה שאני מבינה ממך, לגבי ה-5 שיניים היה חומר שיכלו לייחס לשואה.

<עפרה רוס: את יתר הדברים הוא לא יכול היה לייחס.

<עפרה רוס: אני מוכנה לקבל את המקרה על-מנת לבדוק אותו.

<צביה גולדשמידט: בגיל 25, אחרי 3 שנים שנפלו לי השיניים הראשונות, היה לי כבר גשר למטה.

<צביה גולדשמידט: הסברתי לרופא, אבל זה לא עזר.

<שרי ורדי: כמו שעפרה אמרה, צריך לבדוק קשר סיבתי.

<שרי ורדי: הסיוע המשפטי עוזר לניצולים למצוא את המסמכים המתאימים על מנת להוכיח את הקשר הסיבתי.

<שרי ורדי: כמובן שיש מקרים שלא ניתן למצוא.

<שרי ורדי: אנחנו מזמינים תיקים רפואיים בבתי חולים, בקופות חולים.

<עפרה רוס: אני אעקוב אחר זה שהם יחפשו לך את המסמכים.

<מרים גרייבר: אני רוצה להודות לרשות, לכל האנשים ולשרי.

<מרים גרייבר: אני מפנה אליה דברים מאוד ייחודיים, היא באמת עוזרת.

<מרים גרייבר: אני מאוד מודה להם.

<מרים גרייבר: בנוגע לניכויים, קולט ואני באותו ראש.

<מרים גרייבר: אני מבקשת ממך, חברת הכנסת פלסקוב, שתדברי עם שר הבריאות.

<מרים גרייבר: שר הבריאות בקדנציה הקודמת שלו העלה את הנושא של איך להעלות את הסיעוד לכל האנשים.

טלי פלוסקוב: רפורמה ידועה.

<מרים גרייבר: זה לא רק היה פותר הרבה בעיות לניצולי השואה, זה היה פותר לכולם.

<מרים גרייבר: אני חושבת שכדאי לדבר על זה.

<מרים גרייבר: אנחנו נותנים שירות ל-4,000 איש.

<מרים גרייבר: אנחנו עובדים עם עמותת אביב.

<מרים גרייבר: אנחנו מביאים אותם לכל סניף שיש לנו.

<מרים גרייבר: זה דבר שאנשים יכולים ללמוד מאיתנו.

<מרים גרייבר: בנוגע לוועידת התביעות, אנחנו באמת בשיתוף פעולה מצוין איתם.

<מרים גרייבר: אם בן אדם מקבל קצת יותר כסף, הביטוח הלאומי מוריד ממנו שעות.

<מרים גרייבר: הוא לא יכול ללכת למעון יום 3 פעמים בשבוע, רק יומיים בשבוע.

<מרים גרייבר: ביקשתי מוועידת התביעות להוסיף להם את היום הזה.

טלי פלוסקוב: אנחנו נוציא פנייה מהוועדה.

<מרים גרייבר: אנשים ממש חיים את העובדה שהם יכולים ללכת למעון יום, לדבר עם אנשים, לקבל ארוחת צהריים, ארוחת בוקר.

<מרים גרייבר: זה מאוד מאוד עוזר.

טלי פלוסקוב: אני רוצה לברך אותך על הפעילות שלך.

<דורית בליטנטל: טלי, כשתהיי במרכז השלטון המקומי, תצייני בפני ראשי הערים ומי שיימצא שם את העובדה שמיצוי זכויות זה גם טיפול נפשי.

<דורית בליטנטל: "עמך" הוא המרכז הישראלי לטיפול נפשי בניצולי השואה ובבני הדור השני.

<דורית בליטנטל: אנחנו מקבלים עזרה בלתי רגילה מהרשות לניצולי שואה, מעפרה רוס.

<דורית בליטנטל: יש 15 סניפים ברחבי הארץ.

<דורית בליטנטל: בהסתכלות שלי כחברת ועד מנהל, לא כל האנשים יודעים שזכותם לקבל טיפול נפשי.

טלי פלוסקוב: אני ראיתי את הפעילות המאוד מבורכת שלכם.

טלי פלוסקוב: אני יודעת שבזכות

טלי פלוסקוב: כם יש הרבה אנשים שמקבלים אחוז נכות יותר גבוה.

טלי פלוסקוב: כל הכבוד לכם על הפעילות שאתם עושים.

<ראובן מוזר: רציתי להעלות 3 נושאים.

<ראובן מוזר: אחד מהם הוא הנושא של ועדת רפואיות.

<ראובן מוזר: חסרות ועדות רפואיות בפריפריה.

<ראובן מוזר: אנשים צריכים להגיע למקומות מרוחקים.

<ראובן מוזר: זה לפעמים מהווה בעיה קשה לאנשים בני 80 ומעלה.

<ראובן מוזר: אמנם הוועדות הרפואיות נותנות אחוזי נכות, אבל כשהן מגיעות ל-39,49 וכו', הן עושות ברקס כדי לא לעבור למדרגה הבאה.

<ראובן מוזר: זה מוציא מהדעת הדבר הזה.

<ראובן מוזר: צריך לעשות סטטיסטיקה כדי לראות אם זו לא מגמה.

<ראובן מוזר: זה מעצבן.

טלי פלוסקוב: אנחנו נבדוק.

<ראובן מוזר: אני מאמין ש"טייס אוטומטי" אמור לפתור את הבעיה הזאת.

<ראובן מוזר: הייתי מבקש לעשות רביזיה משמעותית בהנחה של הארנונה.

<ראובן מוזר: ההנחה בארנונה נשחקה לנו.

<ראובן מוזר: רשויות מקומיות המציאו כל מיני דברים חדשים, למשל שטחים ציבוריים, פחי אשפה.

<ראובן מוזר: האחוז שאנחנו מקבלים בשביל הנחה לארנונה הולך ומצטמצם, הולך ונשחק.

<ראובן מוזר: אני חושב שההנחה צריכה להיות הנחה ברורה של אחוז, או לחלופין, להעלות את אחוז ההנחה.

<ראובן מוזר: היום נותנים על 70 מטר ראשונים.

<ראובן מוזר: שייתנו לנו על 120 מטר ראשונים.

<ראובן מוזר: אני חושב שצריכה להיות רביזיה בהנחה בארנונה.

<יששכר אלבורן: גם אני מודה על כל מיני שיפורים.

<יששכר אלבורן: הזכירו פה את העלאה מ-1800 ל-2200 לכל אלה שהוכרו עם 25% נכות.

<יששכר אלבורן: הסכומים לאחוזים יותר גבוהים לא טופלו מאז 2008.

<יששכר אלבורן: אמנם הסכום האלטרנטיבי, שזה האחוז שנקבע לך כפול סכום מסוים, מידי פעם עולה, אבל כאשר התבוננתי בקשר בין הסכומים הלינאריים ראיתי שיש אנומליה.

<יששכר אלבורן: שלחתי העתק אלייך, אני מקווה שתמצאו לנכון לבדוק את הדברים ובמידת הצורך לתקן את מה שצריך לתקן.

<מאיר כחלון: אני רוצה לברך את יושבת-ראש הוועדה על העבודה הנהדרת שהיא עושה.

<מאיר כחלון: אני רוצה להודות לאוצר ולרשות בראשותה של עפרה והצוות.

<מאיר כחלון: אני פוגש אותם, רואה אותם, שומע אותם.

<מאיר כחלון: היחס שלהם יוצא מן הכלל.

<מאיר כחלון: יש את הנושא של הפער בין אלה שהם מתחת ל-38% לאלה שהם מעל.

<מאיר כחלון: כשהתקבלה החלטה להוסיף כסף, אלה שמתחת ל-38% קיבלו 2,020 במקום 1,840.

<מאיר כחלון: את הסכום הזה קיבלה רק הקבוצה הזאת.

<מאיר כחלון: הקבוצה שהיה לה 39, 50 או 40 לא קיבלה שום תוספת.

<מאיר כחלון: האוצר עשה בדיקה.

<מאיר כחלון: מאחר והנושא לא הובא לדיון כדי לקבל החלטה לשנות, אין לעפרה כסף מאיפה לשלם.

<מאיר כחלון: אני מבקש מהוועדה שיאשרו את התוספת של 400 שקל לכולם.

<מאיר כחלון: אני יודע שוועדת התביעות עובדת בשיתוף פעולה עם האוצר, אבל יש פה קיפוח גדול מאוד בנושא של אלה שלא למדו והיו צריכים לקבל את מה שמגיע להם.

<מאיר כחלון: באלה שהיו במסתור לא הכירו, הם קיבלו כולם תשובות שליליות.

<יששכר אלבורן: זה לא נכון, אני קיבלתי.

<מאיר כחלון: יש כאלה שקיבלו.

<צילה ריבקין: ב"עמך" בחיפה יש המון מדרגות, אני בקושי עולה.

<צילה ריבקין: אין שם גם חשמל.

<צילה ריבקין: זה דבר מאוד חשוב.

<אברהם שנרפולסקי: בשנתיים האחרונות יושבת-ראש ועדת המשנה, טלי פלסקוב, ומשרד האוצר עשו לא מעט למען ניצולי השואה, במיוחד למען אסירים במחנות ריכוז, אבל עדיין קיימות בעיות קשות בקרב פליטי השואה.

<אברהם שנרפולסקי: יש אי שוויון בסיוע לקבוצות של פליטי השואה.

<אברהם שנרפולסקי: פליטי השואה שעלו ארצה לפני 1953 מוגדרים כנכי רדיפות הנאצים.

<אברהם שנרפולסקי: הם מקבלים סיוע חודשי בסכום שמותאם לאחוז הנכות שלהם.

<אברהם שנרפולסקי: אלה שעלו ארצה אחרי 53 מקבלים רק מענק שנתי, שזה יוצא כ-300 שקל בחודש.

<אברהם שנרפולסקי: בזה אנחנו רואים אי שוויון.

<אברהם שנרפולסקי: הדבר השני, חוסר דיור ציבורי.

<אברהם שנרפולסקי: כמה אלפי ניצולים מחכים כ-20 שנה לקורת גג.

<אברהם שנרפולסקי: יש אי שוויון בסיוע לשכר דירה.

<אברהם שנרפולסקי: דיירי הוסטלים משלמים כ-8%, 9% מההכנסות שלהם.

<אברהם שנרפולסקי: דיירי מקבצי דיור משלמים פחות מ-20% מההכנסות שלהם.

<אברהם שנרפולסקי: אלה שברשימות של משרד העלייה והקליטה משלמים יותר מ-70% מהקצבאות שהם מקבלים מביטוח לאומי.

<אברהם שנרפולסקי: צריך לתקן את כל הבעיות האלו.

טלי פלוסקוב: אני רוצה להודות לרשות לזכויות ניצולי השואה על העבודה הנפלאה שהם עושים.

טלי פלוסקוב: שמענו את זה היום לא רק מניצולי שואה, לא רק מחברי כנסת, שמענו את זה גם מהארגונים.

טלי פלוסקוב: מהארגונים לקבל פרגונים זה לא פשוט.

טלי פלוסקוב: יישר כוח על העבודה הנפלאה שאתם עושים.

טלי פלוסקוב: אני יודעת שיש לנו עוד הרבה עבודה ביחד.

טלי פלוסקוב: ביחד נקדם הצעות חוק שמטיבות עם ניצולי שואה.

טלי פלוסקוב: אני הגשתי הצעת חוק שנותנת לניצולי שואה אפשרות לנסיעת חינם בתחבורה ציבורית.

טלי פלוסקוב: זה קורה בהרבה מדינות בעולם.

טלי פלוסקוב: לא ייתכן שבמדינת ישראל זה לא יהיה.

טלי פלוסקוב: הצעת חוק כזו הוגשה, היא עכשיו בהנחה.

טלי פלוסקוב: היא לא זולה, מדובר על סדר גודל של 48 מיליון שקל.

טלי פלוסקוב: אני מאוד מקווה שנצליח לגייס את הכסף הזה, זה מאוד מאוד חשוב.

טלי פלוסקוב: לא ייתכן שיש לנו ניצולי שואה שאין להם קורת גג.

טלי פלוסקוב: רבותיי, כשאני שומעת מאישה בת 85 שאומרת לי שהיא שוב צריכה לעבור דירה עם בעלה שיושב בכיסא גלגלים, הלב שלי נקרע.

טלי פלוסקוב: אני חושבת שהמדינה חייבת לתת עדיפות לניצולי שואה.

טלי פלוסקוב: לא עדיפות של 10%, עדיפות של 100%.

טלי פלוסקוב: לא ייתכן שמדינת ישראל לא תדאג לקורת גג לניצולי השואה.

טלי פלוסקוב: הם מספיק סבלו בשנים ההן.

טלי פלוסקוב: כאן הם צריכים לחיות בכבוד.

טלי פלוסקוב: כנ"ל לגבי סיוע בשכר דירה.

טלי פלוסקוב: לא ייתכן שעל כסף שהמדינה משלמת לניצולי שואה כדי שיוכלו להתקיים בכבוד, הם יצטרכו להוסיף עוד כסף כדי לשכור בית לעצמם.

טלי פלוסקוב: לא יכול להיות שהמדינה ככה מפקירה אותם.

טלי פלוסקוב: אגב, אנחנו מדברים על הפקרה של עשרות שנים, על אנשים שיותר מ-20 שנה מחכים לדיור ציבורי.

<מרים גרייבר: יש גם אנשים מהמעגל הראשון שעוד מחכים.

טלי פלוסקוב: אני יודעת שהאנשים מהמעגל הראשון מקבלים 10% יותר בסיוע לשכר דירה, אבל מה זה 10%?

טלי פלוסקוב: המדינה צריכה לממן להם את הדיור.

טלי פלוסקוב: אם אין אפשרות לבנות ולספק להם דיור ציבורי, תשלמו להם שכירות.

טלי פלוסקוב: כל חטאם של האנשים האלה היה שהם היו יהודים.

טלי פלוסקוב: אנחנו צריכים לדאוג להם.

טלי פלוסקוב: אני לגמרי מתחברת לבקשה להגדלת התקרות לפי אחוזי הנכות.

טלי פלוסקוב: דיון בנושא של בריאות לניצולי שואה זה נושא מאוד חשוב.

טלי פלוסקוב: אני אהיה מוכנה לקיים דיון בוועדת המשנה בנושא הזה.

טלי פלוסקוב: לגבי הנחות ארנונה, אני מוכנה לבדוק את הנושא הזה.

טלי פלוסקוב: אני קצת אכנס לעומק בנושא של הארנונה.

טלי פלוסקוב: אני לא מבינה למה ניצולי שואה בגיל 85, 90 צריכים לעבור את הוועדות הרפואיות המשפילות האלו.

טלי פלוסקוב: אם יש המלצה של רופא משפחה שהאדם זקוק לעזרה, זה צריך להיות מספיק כדי שהאדם יקבל את העזרה הזאת.

טלי פלוסקוב: זה משהו שגם מונח על שולחן הממשלה.

טלי פלוסקוב: כל הרפורמה של שר הבריאות ליצמן תקועה.

טלי פלוסקוב: הרפורמה הזאת היא בשורה ענקית.

טלי פלוסקוב: אני יודעת שהשר ליצמן הכניס את זה להסכם הקואליציוני.

טלי פלוסקוב: אני מאמינה שהוא מאוד רוצה בזה.

טלי פלוסקוב: אני מכירה ברצון של השר להיות שותף בדיונים מהסוג הזה.

טלי פלוסקוב: יכול להיות שנוכל להזמין אותו לדיון בנוגע לבריאות של ניצולי שואה.

טלי פלוסקוב: אולי נקבל איזו שהיא בשורה נוספת מהשר.

טלי פלוסקוב: אני רוצה להודות לכל אלה שהגיעו לכאן.

טלי פלוסקוב: אני רוצה לאחל לניצולי השואה שלנו הרבה בריאות, אריכות ימים, תחזיקו מעמד.

טלי פלוסקוב: אני מאוד רוצה שכמה שיותר יזכו לכל מה שאנחנו משיגים במהלך העבודה שלנו.

טלי פלוסקוב: אני אומרת את זה גם בשם יושב-ראש הוועדה, אלי אלאלוף, שזה מאוד חשוב לו.

טלי פלוסקוב: אנחנו נמשיך לפעול במסגרת הוועדה למען ניצולי שואה.

טלי פלוסקוב: תודה רבה לכולם, הישיבה נעולה.